 Afẹnifẹre: A kò tíì ní ẹnìkankan táá gbè lẹyìn rẹ fún ipò Ààrẹ Lẹyin ipade naa Afẹnifére kọ lati sọ ẹni ti wọn yoo mu laarin Buhari ati Atiku Eyi lo mu ki ẹgbẹ Afẹnifẹre maa ti sọ pato ẹni ti wọn yoo gbe lẹyin rẹ fun idibo Aarẹ ọdun 2019. Laipẹ yi ni ẹgbẹ naa se abẹwo si Ààrẹ àná lórílẹ-èdè Nàìjíríà Oluṣegun Obasanjọ lati fọrọ jomitooro ọrọ lori odo ti awọn Yoruba yoo dọra si. Ọbasanjọ lo fa YaAdua àti Jonathan Kalẹ, o yan Buhari pẹlú Abajade ipade naa ko ti tọka boya wọn fẹ se ti Buhari tabi ti Atiku sugbọn ipade naa tubọ fi ifarajin ẹgbẹ afẹnifẹre lori ọrọ aato isejọba ti ọpọ mọ si Restructuring. Afẹnifẹrẹ ko sẹsẹ maa tẹnu mọ atunto isejọba gẹgẹ bi ohun to le dẹkun wahala to n koju orilẹede Naijiria . Atunto lo le yanju ọrọ Naijiria Sugbọn loju opo ayelujara awọn eeyan ti dari ọrọ ipade naa si ibo miran. Ohun ti wọn n sọ bayi ni pe se Afẹnifere lasẹ lati sọ ibi ti awọn Yoruba yoo lọ lọdun 2019. Adebambo Olugbemigun n se kayefi lori bi o ti se jẹ Obasanjọ ni Afẹnifẹre lo ba ki wọn to le sọ ẹni ti wọn yoo gbaruku ti fun ipo Aarẹ lọdun 2019 Ero ọkan Adebambo se rẹgi pẹlu ti Abiodun Bamiduro Ko jẹ tuntun mọ pe Atiku Abubakar ati Muhammadu Buhari ni wọn jẹ oludije to lewaju lati du ipo Aarẹ lọdun 2019. Lati igba ti Atiku ti pegede si ni iriwisi ọtọọtọ ti n waye lori ẹrongba rẹ ati boya awọn ọmọ Naijiria yoo gba lati fi Atiku rọpo Buhari ni ile ijọba. Ti a ko ba gbagbe ,Ààrẹ àná lórílẹ-èdè Nàìjíríà Oluṣegun Obasanjọ ti saaju sàbẹwò sí adarí ẹgbẹ Afenifere, Pa. Reuben Fasoranti ní ìlú Akure, tíí ṣe olú ìlú ìpínlẹ Ondo. Nibi ipade naa Obasanjo sọ pé òhún gùn lé ìrìnàjò ọhún láti gba orílẹ-èdè Nàìjíríà kúrò lọwọ ẹgbẹ òṣèlú All Progress Congress APC lọdún 2019. Àwọn iròyin tì ẹ leè ní ìfẹ síí: Ìbẹwò ọhún jẹ ìgbà àkọkọ sí adarí Afẹnifẹre láti ogun ọdún sẹyìn. Kíni àwọn ọmọ orílẹ-èdè yìí ń sọ lórí àwọn tí Obasanjọ ti yàn tẹlẹ Kínì ìdí tí Obasanjọ fí sàbẹwò sí adarí Afẹnifére Kínì ìdí tí Obasanjọ fí sàbẹwò sí adarí Afẹnifére Ó gbóríyìn fún Afẹnifẹre fún àdúrótì, ìgbàgbọ nínú Yorùbá àtí ìlọsíwájú orílẹ-èdè Nàìjíríà Bákannáà, ni Fasoranti dúpẹ lọwọ Obasanjọ fún ìgbìyánjú rẹ láti mú orílẹ-èdè Nàìjíríà dé èbúté ogo, o fi ẹdùn ọkan rẹ hàn sí bí wọn ṣe ń darí rẹ. Fasoranti ní àwọn wà lẹyìn PDP, SDP àti ADC. Otunba Oyewole Fasawe àti Ayọ Osuntokun ni wọn jọ kọwọọ rìn lọ síbẹ : Ori la fi n mẹran lawo sugbọn to ba kan ọrọ yiyan ẹni ti awọn Yoruba yoo gbe lẹyin rẹ fun ipo Aarẹ Naijiria lọdun 2019, ọrọ naa yoo gba isiro ati apero daadaa. 